text: Kvinde fundet død ved Haderslev
  01 januar 2017 kl. 14.03
  Politiet har fundet en kvinde død nær Haderslev. De formoder, at der er tale om den kvinde, der har været efterlyst siden lørdag d. 31. december.
  OPDATERING: Politiet finder ingen tegn på, at der er begået en forbrydelse i forbindelse med fundet af en død kvinde.
  Obduktion viste ingen tegn på forbrydelse https://t.co/xLjWWkeehA
  Politiets hundepatrulje fandt søndag formiddag liget af en kvinde, som de formoder er den 43-årige Randi Ebbesen, der har været efterlyst siden lørdag.
  Politiet har sat et telt op på stedet og arbejder lige nu på at identificere kvinden og for at udelukke en eventuel forbrydelse.
  Der er ikke umiddelbart noget, der tyder på, at kvinden har været udsat for en forbrydelse, men politiet kan ikke sige noget nærmere, før kvinden er obduceret. 
  Obduktionen finder sted i morgen.
  